आरएसएस के इशारे पर काम कर रहे हैं अन्ना : वर्मा  
समाजवादी पार्टी से कांग्रेस में आए बुजुर्ग नेता बेनी प्रसाद वर्मा ने आरोप लगाया है कि अन्ना आरएसएस के इशारे पर काम कर रहे हैं।
कांग्रेस ने नए सिरे से अन्ना हजारे पर हमला बोला है। इस बार समाजवादी पार्टी से कांग्रेस में आए बुजुर्ग नेता बेनी प्रसाद वर्मा ने आरोप लगाया है कि अन्ना आरएसएस के इशारे पर काम कर रहे हैं और वह विपक्ष के प्रवक्ता बन गए हैं।   उन्होंने अन्ना पर छींटाकशी करते हुए कहा है कि वह कहां के लाट साहेब हैं यूपी में आएंगे तो उन्हें कांग्रेस देख लेगी। बेनी प्रसाद वर्मा का कहना है कि विपक्ष राहुल गांधी से डरा हुआ है और अन्ना का इस्तेमाल कर रहा है। उन्होंने यह भी याद दिलाया कि अन्ना तो बस 75 साल के हैं कांग्रेस 125 साल की है।